 बवस्था लोकतांत्रिक ढांचा पूरी चाल्ली पार्टी प्रणाली उप्पर निर्भर हुंदा ऐ।  कुसा इक दी कमजोरी जां मजबूती कुसा दूए गी कमजोर जां मजबूर बनाई सकदी ऐ।  इस्सै तालमेल दी बसोसनाक गल्ल एह ऐ जे ब्रह्मांडा दे इस नियम गी दुनिआं दे सब्भने थमां लोकतंत्र आहले देश दे इस हिस्से च बधने फुल्लने दा मौका नेईं दित्ता जा करदा ऐ।  ब रे 2008 दे विधानसभा चुनाएं च होए दे भारी मतदान गी बड़े गै बक्खरे तरीके कन्नै लैत्ता गेआ हा ते एहदे थमां एह मेद लाई जा करदी ही जे इंदी बजाह कन्नै कम्म-स-कम्म मुक्खधारा आहलिआं राजनीतिक पार्टिआं अपनिए परानिएं राहें गी छोड़िऐ नमें रस्तें बक्खी मुडङन।  मौजूदा हालात च ऐसा होने दी कोई मेद नेईं ऐ ते सब्भने थमां माड़ी गल्ल एह ऐ जे कोई बी बदलना नेईं चाहंदा ऐ।  तकरीबन सब्भने राजनीतिक पार्टिएं ते संगठनें दे कर्ता-धर्ता सत्ता दे लालचै च किश मते गै अन्ने होई गेदे न जिस करी संवैधानिक विधाईका प्रनाली गी बनाने आहले राजनीतिक संगठने ते लोकतांत्रिक धड़े च कोई तालमेल नेईं ऐ।  निक्के-मुट्टे सोआर्थे दे लालचै च संवैधानिक विधाईका प्रनाली गी मजबूत करने दी बजाए इक दूए गी हौला साबत करने दे जतन कीत्ते जा करदे न।  ब रे थमां नेश्‍नल कांफ्रेंस पासेआ कायम कीता गेदा दबदबा बललें-बल्लें खत्म होआ करदा ऐ।  इक पार्टी थमां शुरू करने आहली नेकां इक पार्टी तक्कर गै सीमित होईऐ रेई ऐ।  नेतृत्व च बदलाव नै रोह गी जनम दित्ता ऐ ते इस्सी होर मता दूर नेईं कीता जाई सकदा की जे एहदे मुजब असुरक्षा दी भावना बधी ऐ।  इक संगठन दे तौर उप्पर नेकां ते नेहाड़े नेतृत्व दिआ नाकाबलियतां हाल च गै सामनै आईआं न।  ब रे 2008 दे चुनाएं च एह गल्ल सामनै आई गेई ऐ जे अपने नमें रूप च नेकां अपनी परानी साख गी बचाने च पूरी चाल्ली नाकाम रेही ऐ। 